**Ministru kabineta rīkojuma projekta „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”** **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2009. gada 22. decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 2.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ārlietu ministrijai pilnvērtīgas darbības nodrošināšanai, ir nepieciešams veikt šādus ārkārtas darbus un iegādes ministrijas un diplomātisko un konsulāro pārstāvniecību vajadzībām.1. Pēc Latvijas Republikas vēstniecības Uzbekistānas Republikā telpu apsekošanas šā gada jūnijā ir konstatētas vairākas būtiskas inženiertehnisko būvju tehniskās problēmas. Nekustamais īpašums ir reģistrēts uz Latvijas valsts vārda Ārlietu ministrijas personā. Lai vēstniecību Uzbekistānā varētu droši ekspluatēt un nodrošinātu vēstniecības teritorijas drošību, ir nepieciešams veikt šādus ārkārtas remontdarbus līdz rudens sezonas sākumam par kopējo summu Lai uzlabotu un nodrošinātu drošības režīmu 51 600 euro saskaņā ar būvkonsultantu veiktajiem aprēķiniem: a) Plīsušā ūdensvada dēļ vēstniecības teritorijā, nepieciešama jauna ūdensvada ievada izbūve no ielas maģistrālā ūdensvada, ūdens uzskaites mezgla un sūkņa pie garāžas nojumes rekonstrukcija un ūdensvada izbūve līdz ievadam vēstniecības ēkā, ieskaitot inženiertehnisko būvju demontāžu ar būvgružu utilizēšanu un pagalma labiekārtošanai un seguma nomaiņa līdz ziemas sezonas sākumam par kopējo summu 34 680 euro apmērā. b) Bojāto ieejas ārdurvju un loga nomaiņa un vēstniecības 2.stāva griestu un sienu kosmētiskais remonts zonās, kur noplūšanas rezultātā bojāts apmetums un krāsojums pirms jumta seguma remonta pabeigšanas 16 920 euro apmērā.2. Finansējums 20 925 euro apmērā ir nepieciešams – mobilo telefonu iegādei centrālā aparāta darbiniekiem sakarā ar nepieciešamību paaugstināt operatīvās saziņas drošības līmeni mobilo telefonu aparāti tiek aprīkoti ar unificētu drošības konfigurāciju. Ir nepieciešams nomainīt telefonu aparātus, kuri nav savietojami ar izmantoto drošības konfigurāciju.3. Ārlietu ministrijas ēkā Valdemāra ielā 3, Rīgā un Latvijas Republikas vēstniecībā Krievijas Federācijā ir nepieciešams uzstādīt katrā pārstāvniecībā metāla detektorus par kopējo summu 30 000 euro, kā arī Latvijas Republikas vēstniecības Krievijas Federācijā vārtu un žoga remontu par kopējo summu 8 000 euro. Latvijas Republikas Ārlietu ministrijas ēka K.Valdemāra ielā 3 ir iekļauta A klases kritiskās infrastruktūras objektu sarakstā, kas attiecīgi uzliek par pienākumu nodrošināt arī minētajam statusam atbilstošu drošības režīmu. Lai to nodrošinātu ēkas caurlaižu biroju ir nepieciešams aprīkot ar metāla priekšmetu detektēšanas speciālo aprīkojumu, kas nodrošinās visu ēkā ienākošo personu kontroli. Šobrīd Valsts policijas apsardzes posteņa darbinieki caurlaižu biroja ierobežotā materiāli tehniskā aprīkojuma dēļ veic tikai ministrijā ienākošo personu izlases pārbaudes, kas būtiski palielina apdraudējuma līmeni ministrijā.Latvijas vēstniecības Krievijas Federācijā metāla priekšmetu detektēšanas speciālās iekārta, kuru izmanto Konsulārās nodaļas apmeklētāju pārbaudes nodrošināšanai, steidzama nomaiņa uz būtiski jaunāku modeli ir skaidrojama ar esošās iekārtas nepastāvīgo darbību un neapmierinošo tehnisko stāvokli. Nepilnīga apmeklētāju plūsmas drošības kontrole, šī brīža ģeopolitiskā saspīlējuma apstākļos, rada potenciālus draudus vēstniecības Konsulārās nodaļas darbiniekiem un apmeklētājiem.4. Ārlietu ministrija, drošības apsvērumu dēļ plāno veikt izmaiņas Latvijas Republikas vēstniecības Baltkrievijas Republikā telpu izmantošanā, vēstniecības teritorijā izvietojot arī rezidenci ar šā gada augustu. Minēto darbu veikšanai nepieciešami 23 000 euro. 5. Latvijas Republikas vēstniecībā Itālijas Republikā, lai nodrošinātu vēstniecības pilnvērtīgu funkcionēšanu, pēc iespējas ātrāk ir jāveic drošības sistēmu uzlabojumi, kas novērstu vājstrāvu sistēmu darbības traucējumus par kopējo summu 15 000 euro. Pēc Romas pilsētas pašvaldības komunālo dienestu veiktās elektroapgādes maģistrālo tīklu rekonstrukcijas darbiem kvartālā un tajā skaitā ēkā, kurā vēstniecība nomā telpas, ir būtiski traucēta vēstniecībā uzstādīto vājstrāvu sistēmu (apsardzes, lokālo elektrotīklu un datortīklu) darbība, kas skaidrojama ar jaunu elektroenerģijas pievadu izbūvi, transformatoru un elektrosadales iekārtu ierīkošanu. Vājstrāvu sistēmu nepastāvīga darbība būtiski paaugstina vēstniecības telpu drošības apdraudējuma līmeni, kā arī negatīvi ietekmē vēstniecības darba operativitāti. Vēstniecībā izbūvētās vājstrāvu sistēmas to komponenšu pilnvērtīgas un pastāvīgas funkcionēšanas nodrošināšanai ir nepieciešama steidzama vēstniecības lokālās vājstrāvu sistēmas pielāgošana un uzlabošana ievērojot rekonstrukcijas ietvaros izbūvētās pilsētas elektrosistēmas tehniskās prasības un modifikāciju. 6. Turpinot 2014.gadā uzsāktos steidzamos un neatliekamos remontdarbus Latvijas Republikas vēstniecības kompleksā esošajā viesu namā „Tālava” un saskaņā ar VAS "Valsts nekustamie īpašumi" sagatavoto steidzami veicamo darbu plānu, nepieciešams finansējums 88 964 euro apmērā. Steidzamo un neatliekamo darbu apjomā ietveri karstā ūdens apgādes sistēmas pārbūves darbi, kanalizācijas sistēmas darbi, daļējas elektroapgādes tīkla sakārtošanas darbi. Atkārtoti vēršam uzmanību, ka viesu nama „Tālava” ēkas rekonstrukcija Maskavas vēsturiskajā centrā, Čapligina ielā 3 vairākkārt tiek atlikta. Ēka pašlaik ir ļoti sliktā tehniskā stāvoklī, un remonts tajā nav veikts kopš viesu nama būvniecības 1989. gadā. Jau ilgāku laiku ir identificētas problēmas gan ar apkures, gan ūdens, gan citām inženierkomunikācijām. Ņemot vērā, ka ēkā dzīvo visi diplomātiskās pārstāvniecības darbinieki, būtiski ir nodrošināt visu sistēmu, komunikāciju darbību, lai nodrošinātu normālus sadzīves apstākļus un veiktu minimālos ugunsdrošības pasākumus.  |
| 3. | Projekta izstrādē iesaistītās institūcijas | Ārlietu ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nav. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums neuzliek papildus administratīvo slogu tautsaimniecībai un nemaina sabiedrības grupu un institūciju tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015** | Turpmākie trīs gadi (euro) |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 237 489 | 0 | 0 | 0 |
| 2.1. valsts pamatbudžets | 0 | 237 489 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | -237 489 | 0 | 0 | 0 |
| 3.1. valsts pamatbudžets | 0 | -237 489 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 237 489 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus 237 489*euro* apmērā sedz no valsts budžeta programmas 02.00.00 „Līdzekļi neparedzētiem gadījumiem”. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija, Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts nemaina iesaistītās institūcijas funkcijas. Jaunas institūcijas netiek paredzētas, netiek likvidētas un nav ietekmes uz institūcijas cilvēkresursiem.  |
| 3. | Cita informācija | Nav. |

Projekta IV, V un VI sadaļas – projekts šo jomu neskar.

Ārlietu ministrs             E.Rinkēvičs

Vīza: valsts sekretārs A.Pildegovičs

07.08.2015.

1178

Ilze Skutāne

Tālr. 67016130

e-pasts: Ilze.Skutane@mfa.gov.lv